Un tânăr care a pierdut controlul mașinii a reușit să doboare un stâlp și bănci, în Brașov. S-a oprit cu mașina în primărie
Șoferul mașinii a pierdut controlul volanului și a ajuns pe trotuar, unde a distrus tot ce i-a ieșit în cale pe o distanță de aproape 100 de metri.
Acesta ar fi avut viteză foarte mare deoarece a reușit să doboare un stâlp de iluminat, a rupt câteva bănci, apoi s-a oprit în clădirea primăriei.
La fața locului s-au deplasat o autospecială pentru descarcerare, o autospecialaă cu apă și spumă, un echipaj SMURD și 3 ambulanțe SAJ.
S-a intervenit pentru acordarea asistenței medicale necesare victimelor și pentru asigurarea măsurilor p.s.i. la fața locului.
Cele 4 victime de sex masculin, au fost transportate de către echipajele medicale la Spitalul Județean Brașov pentru investigații medicale suplimentare și îngrijiri de specialitate. Acestea erau conștiente, politraumatizate.